Свободна практика

AI Developer BootCamp Bulgaria 2018
2018-12-15 12:00 - 18:30 (Europe/Helsinki) | CowOrKing Space by Puzl, бул. "Черни връх" 47, София, Bulgaria
AI bootcamp е безплатно еднодневно събитие за ИТ специалисти, които се интересуват и развиват продукти и технологии, на основата на изкуствения интелект, базиран на платформата Microsoft AI, включително Cognitive Services, Bot Framework, Azure Machine Learning, Visual Studio Code Tools, Cognitive Toolkit.
За кого е предназначено събитието

За ИТ специалисти, предприемачи, собственици на бизнес, които се интересуват от технологии на основата на изкуствен интелект.

Лектори

Андрей Бъчваров, Боряна Петрова, Ивелин Андреев, Радослав Гатев. За подробности вижте програмата на събитието.

Вход безплатен, с предварителна регистрация.

Volontime - Как да изградим социално отговорен бранд?
2018-12-17 19:00 - 21:00 | betahaus, ул. "Крум Попов" 56-58, София, Bulgaria
„Волонтайм“ е социално предприятие – предоставя бизнес услуги, свързани с корпоративна социална отговорност (КСО). Екипът на социалната мрежа за добри дела ще сподели реални примери за компании, внедрили КСО в своя бизнес и ще разкаже какъв е бил ефектът от това. Ще научиш и как „Волонтайм“ работи с неправителствените организации и развива доброволчество.
За кого е предназначено събитието

За предприемачи, които развиват КСО, за фрийлансъри, които работят по КСО проекти, доброволци, представители на НПО сектора.

Лектор

Габриела Пресолска, съосновател на Волонтайм

Вход безплатен, с предварителна регистрация.

Journalists ft. Startups
2019-01-10 19:00 - 21:00 | CowOrKing Space by Puzl, бул. "Черни връх" 47, София, Bulgaria
Неформална среща между предприемачи, фрийлансъри и журналисти, на която ще се обсъждат следните теми:

как новостартиращите компании да привлекат вниманието на медиите;
как да създават интересно съдържание;
как да работят с онлайн, печатни и електронни издания, блогъри.

Представители на вестник „Капитал“ и на Блумбърг тв ще разкажат за своя опит с представители на бизнеса.
За кого е предназначено събитието
• За фрийлансъри и собственици на бизнеси, свързани с маркетинга, рекламата, ПР, журналисти.
Вход безплатен, с предварителна регистрация.

Inspiration Photo Conference
2019-01-12 09:30 - 19:00 | INTERPRED WTC Sofia, бул. "Драган Цанков" 36, София, Bulgaria
Среща с някои от най-вдъхновяващите български и чуждестранни фотографи, възможност да развиеш нови умения и да създадеш интересни контакти – това ти предлага първата международна фотографска конференция в София.
Някои от основните теми, включени в програмата, са:

как монетизираш заниманията си с фотография;
как да разказваш истории с фотографиите си;
как да изградиш собствен стил и да се реализираш като фотограф;
как да промениш живота на хората с помощта на фотографията.

Виж цялата програма, както и подробности за лекторите, които ще говорят на конференцията.

За кого е предназначено събитието

За фотографи – професионалисти и любители – снимащи във всички жанрове.
За всеки, който се интересува от начина, по който фотографията си взаимодейства с живота и го променя.

Цени
Видовете билети са доста, крайният срок за записване и купуване на някои от тях е 08.01.2019 – разгледай всички възможности и избери подходящата за теб.

One. Story. Hero - мастърклас на Рафал Бояр
2019-01-13 11:00 - 16:00
Рафал Бояр ще е лектор на първата международна фотографска конференция в София на 12 януари. В деня след нея 12 до 15 човека ще имат възможност да участват в неговия мастърклас.
Той е със силна практическа насоченост и ако искаш да правиш наистина добри фотографии и да се издържаш от фотографската си страст, ще ти е полезно да го посетиш.
Основните теми, включени в обучението са:

елементите на добрата история;
как да структурираш работата си;
как да спечелиш доверието на хората, за да ти позволят да разкажеш тяхната история;
как да намериш перфектните за теб клиенти;
как да работиш с двойките – теория + видео демонстрация от сесии на Рафал
как да правиш анимирани GIF-ове;
откъде да черпиш идеи;
с какво ще ти помогне поддържането на добър блог.

Цени
Брой участници: 12 – 15 човека.
Цена на билета: 400 лв./350 лв. за членове на Клуб Фото Свят
Пакетна цена мастърклас + билет за конференцията Inspiration Photo Conference: 500 лв. / 450 лв. за членове на Клуб Фото Свят
Виж повече информация и се запиши.

Бъди от първите с билет за TEDxSofia 2019
2019-01-13 17:00 - 19:00 | Cush.bar, ул. Екзарх Йосиф 37, София
Всяка година продажбата на билети за #TEDxSofia започва с вълнуваща предварителна среща. Не само можете да купите билет на по-ниска цена, но и се запознавате с екипа и с част от публиката (ако сте фен на #TEDxSofia, знаете, че в залата седят хора, които е чест и удоволствие да познаваш).
По време на събитието цената на билетите за#TEDxSofia 2019 е:

първите 13 билета – 30 лева;
следващите 87 – 40 лв;
всички останали билети – 50 лв.

За по-лесно разчупване на ледовете по време на срещата, а и за да ви остане спомен, ораганизаторите са предвидили и размяна на книги. Носите ваша любима книга, която искате да споделите и я разменяте за заглавие, любимо на някой друг.
За кого е предназначено събитието

За всички, които се вълнуват от нови идеи и постижения и искат да посетят TEDxSofia 2019.

Вход безплатен.
Всеки, който желае да закупи билет на 13 януари, предварително трябва да попълни регистрационна форма.
Важно! Цената на билета не се определя от деня и часа на записването в регистрационната форма, а от момента на закупуване на място на 13 януари.

Информационна среща „Творческа Европа“ за разработчици на компютърни игри
2019-01-18 16:00 - 18:00 | Cosmos Coworking Camp, ул. Ангел Кънчев 3, София
Какви са възможностите за проектно финасиране на компании, разработващи компютърни и видео игри – за това ще разкаже директорът на европейската програма „Творческа Европа“, подпрограма „МЕДИА“ – Камен Балкански по време на срещата. Ще даде и пояснения по процедурата за кандидатстване, ще отговори на въпроси.

За кого е предназначено събитието
• За представители на компании, които разработват компютърни и видео игри, ИТ специалисти, експерти по европейски проекти.

Лектор

Камен Балкански, директор на европейската програма „Творческа Европа“- подпрограма „МЕДИА“.

Вход безплатен, с предварителна регистрация.

Работилница „Подобряваме Уикипедия снимка по снимка“
2019-01-18 18:30 - 20:00 | Гьоте институт, ул. Будапеща 1, София
В рамките на обучението екипът от Уикипедия специалисти ще покаже как се качват снимки в мултимедийното хранилище „Общомедия“ през десктоп версията на енциклопедичния сайт или през мобилното приложение за Android.
Те ще обяснят принципите на енциклопедичната илюстрация и какво означават свободните лицензи, под които трябва да се лицензира текстовото и мултимедийното съдържание в Уикипедия. Ще покажат и как качените снимки могат да се добавят като илюстрации на статиите в енциклопедията.

За кого е предназначено събитието

За фотографи, специалисти по комуникации, блогъри, журналисти, изследователи.

Лектори

Жюстин Томс и Спасимир Пилев, редактори в българската версия на Уикипедия.

Вход безплатен. За участие в работилницата е препоръчително да носите лаптоп или смартфон под Андроид, както и подходящи собствени снимки, с които могат да се илюстрират статии в Уикипедия.

Работилница „Първи стъпки в Etsy“
2019-01-26 10:00 - 16:30 | ARTery, ул. Бузлуджа 44, София
Илиян Опрев и Стелиана Кемчева ще ви споделят своя опит в създаването на Etsy магазин. Те ще ви научат как да избягвате най-често срещаните грешки и как успешно да предлагате ръчно изработени предмети, услуги или произведения на изкуството.
За кого е предназначено събитието

За всички, които искат да продават в Etsy.

Лектори

Илиян Опрев е управляващ партньор в Artery.
Стелиана Кемчева е професионален водещ на събития и обучения. Агенцията има 4 години опит с Etsy и успешни проекти с 200+ Etsy магазина от 4 континента.

Вход платен, с предварителна регистрация. Обучението е предвидено за максимум 12 човека. Цената от 120 лв. с ДДС включва участие в работилницата и учебни материали, възможност за лична консултация, 2 кафе паузи.

Несеминарът 2019
2019-01-26 10:00 - 19:00 | НДК, пл."България"1, София
Юли Тонкин организира Несеминарът – едно от най-голямите събития за личностно развитие в България. Темите, които набелязва в програмата си са:

как да имаш повече енергия,
как да управляваш финансите си,
как да откриеш призванието си,
как да имаш повече време.

Прочети повече за събитието.
За кого е предназначен „Несеминарът“

За всички, които се интересуват от темите, свързани с личностното развитие.

Лектор

Юли Тонкин е мотиватор и автор на книги за личностно развитие.

Вход платен, с предварителна регистрация. До 22 декември се предлагат промоционални билети в четири категории в различни сектори на залата:

Златен билет за двама на цена 119 лв.
Платинен билет за двама – 149 лв.
Диамантен билет за двама – 199 лв.
ВИП билет, който включва и вечеря с Юли Тонкин, обучение и месечни срещи – 399 лв.

Семинар "Умението да бъдеш личност"
2019-01-31 19:00 - 21:00 | Project Lab, бул. "Княгиня Мария Луиза" 58, София, Bulgaria
Събитието обобщава 5 години изследвания в областта на личностното развитие на бизнес психолога и личния бизнес треньор Юлика Новкова.
Ако търсиш за себе си отговор на въпросите:

защо някои личности са по-успешни от други;
как да не живея на автопилот;
наистина ли аз взимам решенията за своя живот;
как да бъда по-креативен;
как да постигна живота, който искам;

силно ти препоръчвам да чуеш какво има да ти каже Юлика по темата. Освен това мястото е страхотно за създаване на нови контакти – като бизнес треньор тя работи с предприемачи, фрийлансъри, собственици на малък бизнес в различни сфери.
Размърдай се, направи нещо за себе си в началото на годината. Входът е свободен. Аз вече се регистрирах, регистрирай се предварително и ти, задължително е.
Могилска

Безплатен курс „Building Digital Branding“
2019-02-08 19:00 - 2019-03-01 19:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Безплатното обучение включва лекции по темата как се изгражда стратегия за дигитално присъствие и дигитален брандинг – въведение, основни елементи на бранда и принципи за изграждане на бранд в традиционна среда. Жюстин Томс ще сподели своя опит в изграждането на търговска марка в традиционна и в онлайн среда.

За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, собственици на малък и среден бизнес, студенти.

Лектор

Жюстин Томс е автор на 14 книги по дигитален маркетинг. Преподавател по онлайн комуникации – маркетинг и ПР и интернет медии в НБУ и частни колежи.

Вход безплатен, с предварителна регистрация. Крайният срок за записване за курса е 6 февруари 2019 г.

Местата за присъствената форма на обучението са ограничени. Занятиятата се провеждат всеки петък от 19:00 до 22:00 ч. в зала Code Ground в сградата на SoftUni.
Онлайн формата на курса дава достъп до всички видео лекции и материали от курса.
Обучението завършва с проектно задание. Желаещите да се явят на изпита ще получат сертификат от SoftUni Digital, ако оценката им от изпита е над Много добър (5.00).

Обучение „Как да разпознаваме фалшива информация?“
2019-02-09 09:00 - 17:00 | Център за култура и дебати „Червената къща“, ул. Любен Каравелов 15, Sofia
Обучението развива знания и умения за разпознаване на фалшивата информация в различни формати – текстова информация, аудио, видео, снимки, профили в социални мрежи. Следва създаване на карта на фалшивите новини около избрано от участниците световно събитие, която се представя и обсъжда.
За кого е предназначено събитието

За студенти, начинаещи фрийлансъри журналисти, блогъри, копирайтъри

Лектори

Обучението се провежда от експерти от компанията за медийни анализи Персептика

Вход безплатен, със задължителна регистрация до 5 февруари. Препоръчително е участниците да носят собствен лаптоп. Всички, които участват в целодневното обучение, ще получат сертификат.

Публична лекция „Кризисни комуникации“
2019-02-10 10:00 - 23:00 | Факултет по журналистика и масови комуникации, СУ, ул. Московска 49, София
Трима експерти от Центъра за анализи и кризисни комуникации ще говорят за това как работи кризисният мениджмънт, как медийните специалисти да предотвратяват и да реагират при подобни ситуации. Те ще коментират конкретни примери, ще покажат как се изработва кризисен план.
За кого е предназначено събитието

За фрийлансъри журналисти, ПР специалисти, блогъри, експерти по дигитален маркетинг

Лектори

Д-р Alexander Christov, съосновател на агенция Paragraph42; Daniel Kiryakov, комуникационен мениджър, Lubomir Alamanov от SiteMedia Bulgaria.

Вход свободен.

Презентация „Открий Peer-to-Peer инвестирането“
2019-02-14 19:00 - 20:30 | CowOrKing Space by Puzl, бул. "Черни връх" 47, София, Bulgaria
Финансовият анализатор Борис Илинов от Klear ще представи инвестирането в Peer-to-Peer кредити, като част от цикъла на споделената икономика. Той ще отговори на въпроси, свързани с работата на платформите за Peer-to-Peer инвестиране, каква доходност се постига с такива кредити, как се управлява кредитният риск.
За кого е предназначено събитието

За финансови експерти, управители и собственици на бизнеси, начинаещи предприемачи.

Лектор

Борис Илинов е финансов анализатор в платформата за инвестиране Klear.

Вход свободен.

Обучение „Дигитален маркетинг за творчески продукт“
2019-02-16 10:00 - 15:00 | Генератор, Бул. "Черни връх" 47, източен вход, етаж 5, София
Ина Тончева ще запознае творците с принципите на маркетинговата фуния, ще разкаже как работи имейл маркетингът, ще им обясние как да използват Facebook и Instagram реклами, как да създават целеви страници (landing pages), които да включат в кампаниите си дори да нямат официален сайт.
За кого е предназначено събитието

За хора на изкуството от всяка област; дизайнери; маркетолози и предприемачи, които искат да продават произведения на изкуството.

Лектор

Ина Тончева работи за Progress Telerik и V-Ray Chaos Group. Създател на сайта The Wall Today. Част от екипа на бутиково студио за осветление MAD Studio Lighting.

Вход платен, със задължителна регистрация. Желателно е участниците да имат клиентска база, както и страница на своя продукт/бранд във Facebook и Instagram, а също и минимален опит с реклами в една от платформите, за да извлекат максимална полза от класа.

Цена за един участник – 60 лв.
Цена за двама – 100 лв.

Ако имате въпроси, пишете на hello@generatorsofia.com

Innovation Explorer 2019
2019-02-21 10:00 - 18:00 | Sofia Event Center, бул. "Черни връх" 100, София, 1407, Bulgaria
Темата на форума за иновации Innovation Explorer е пределът на възможностите на технологиите и хората. Събитието е разделено на два модула: Технологии и Хора.
За кого е предназначено събитието

За предприемачи, новатори, фрийлансъри, които работят в областта на високите технологии, образованието, медиите, блогъри

Лектори

Водещ на събитието е журналистът Светослав Иванов.
Сред гостите са Дан Рамсдън, креативен диеректор на BBC, Родриго Алмено от Dutch Innovation Factory, българските предприемачи Спас Керимов, Кирил Петков и др.

Предвидени са две работилници – по метода на радикалното сътрудничество и по метода за креативни упражнения в бизнеса, създаден от LEGO. Прочетете пълната информация за събитието.
Вход платен, с предварителна регистрация. До 15 януари 2019 г. билетите са с промоционална цена в следните категории:

Бронзов – 150 лв.
Сребърен, включващ една работилница – 220 лв.
Златен, включващ 2 работилници – 270 лв.
Платинен, включващ и вечеря с лекторите – 320 лв.

Академия за родители в София
2019-02-23 | Музейко, ул. Професор Боян Каменов 3, София
На петото издание на Академия за родители ще получите възможност за споделяне на опит и информация по всички аспекти на бременността и родителството от утвърдени лектори. Събитието ще се състои в „Музейко“ програмата включва лекции, демонстрации, безплатни консултации и забавни занимания за деца.
За кого е предназначено събитието

За бъдещи и настоящи родители, семейства и деца

Лектори

Участват лектори в областта на здравеопазването, грижите за майката и детето, възпитанието, психолози. Програмата е разделена на сутрешен и следобеден блок.

Вход безплатен за първите 1000 онлайн регистрации за всеки от модулите, със задължителна предварителна регистрация.

Необходима е регистрация за всеки възрастен, децата влизат без регистрация. Първите 1000 онлайн билета са безплатни.
След изчерпване на този брой, билетът за възрастен става 10 лева, а за децата участието е безплатно.
Предварителната регистрация е задължителна – на място, в деня на събитието можете да получите пропуск на стандартните цени на „Музейко“, само ако капацитетът на центъра позволява.

Обучение „10 закона за повече продажби онлайн“
2019-03-05 19:30 - 21:30 | Networking Sofia: Premiun Coworking Spaces, Ул. Г.С. Раковски 25, София
Георги Христулев ще представи 10 правила за по-успешни онлайн продажби. Предвидено е и обсъждането на реални бизнес казуси с участниците.
За кого е предназначено събитието

За маркетинг специалисти и онлайн търговци

Лектор

Георги Христулев е автор на практическия наръчник „От любов към продажбите“ и създател на тренинга „Виртуоз в продажбите“. Сериен предприемач.

Вход безплатен, с предварителна регистрация във ФБ събитието.

Обучение „Как да работя за себе си умно“
2019-03-07 13:00 - 15:00 | Зала G8-1, Ул. Гладстон 8, София
За да имате успешен бизнес, не е достатъчно да ви е хрумнала, и да сте започнали да развивате, интересна бизнес идея. Важно е да се справяте с лекота с управленската и административна част на нещата. Това е съвсем постижимо, стига да искате да се научите.
Еднодневното обучение „Как да работя за себе си умно“ ще ви помогне. То е разделено на два модула:

първият модул включва разглеждане на вариантите за стартиране на бизнес като фирма и като самоосигуряващо се лице; осчетоводяване на приходи от онлайн магазин; промяна, спиране или закриване на дейност;
вторият модул се фокусира върху елиминирането на излишни рискове и санкции: кои са най-често срещаните грешки в управлението на собствен бизнес, как се работи с Търговския регистър, как се осигурява защита на личните данни на клиентите.

За кого е предназначено събитието

За стартиращи фрийлансъри, предприемачи, собственици на малък и среден бизнес

Лектор

Малена Шейтанова е адвокат с опит в обслужването на български и международни клиенти в сферата на търговското, корпоративно и данъчно право. Основател на адвокатска кантора Sheytanova & Co и съосновател на Consultissimo.

Вход платен, с предварителна регистрация по е-поща на адрес office@consultissimo.bg или на телефонен номер 02/442 11 33. Попълва се регистрационна форма и таксата за участие се заплаща в 3-дневен срок от извършване на заявката.

Такса за участие при регистрация до 1 март: 45 лв.
Такса за участие при наличие на свободни места след 1 март : 55 лв.

Обучение по Instagram Marketing
2019-03-08 19:00 - 2019-04-05 22:00 | Software University, Учебна зала Deep Web, ул. "Тинтява" 15-17, ет. 1, София, Bulgaria
Майсторският клас дава познания за използване на Instagram платформата за бизнес цели. Курсът включва лекции и дискусии относно създаването и управлението на профил/бизнес профил, практически съвети за създаване на съдържание. Лекторите ще покажат и как се прави мобилно- и фотозаснемане, как се управляват рекламни кампании.
За кого е предназначено събитието

За фрийлансъри в сферата на маркетинга, рекламата, ПР специалисти, бранд мениджъри, social media специалисти, инфлуенсъри

Лектори

Основен лектор е Петър Владимиров – Client Service Director & Partner в дигитална агенция Interactive Share.
Гост лектори са Вера Гоцева-Ломовера – професионален фотограф и специалист по заснемане с мобилно устройство; Велизар Величков, експерт по Facebook и Instagram реклама; Станимира Радева и Елизабет Александрова, специалисти по дигитална реклама.

Вход платен в две форми на обучение – присъствено и онлайн, с предварителна регистрация

Присъствените занятията се провеждат всеки петък от 19:00 до 22:00 ч. в зала Code Ground в сградата на SoftUni. Цена: 180 лв.
Онлайн форма на обучение се провежда всеки петък от 19:00 до 22:00 ч. Цена:160 лв.

Курсът завършва с изпит под формата на курсов проект. Желаещите да се явят на изпита, ще получат официален сертификат от SoftUni Digital, при оценка над Много добър (5.00).

TEDxVitosha 2019: Намерете х
2019-03-09 09:00 - 18:00 | Народен театър “Иван Вазов”, ул. „Дякон Игнатий“ 5, София
TEDxVitosha предлага възможност за среща с 18 вдъхновяващи личности от цял свят, които да отговорят на въпроса „Какво е Х?”в това, което правят и към което се стремят. Целодневното събитие ще ви зареди с енергия и нови сили да намерите своя Х.
За кого е подходящо събитието

Фрийлансъри, хора, които търсят отговори.

Лектори

Сред лекторите има пътешественици, новатори, инфлуенсъри, мислители и артисти. Научете повече за 18-те вдъхновяващи личности, които ще говорят на TEDxVitosha.

Вход платен, с предварителна регистрация.

Стандартен билет – 89 лв.
ВИП достъп – 169 лв.

Обучение „Управление на личен бранд в дигиталната ера“
2019-03-15 10:00 - 16:00 | Cre8 Coworking Hub, ул. Пиротска 33, София
Обучението е насочено към коучинг специалисти и обучители, които искат да създадат и развият личен бранд в онлайн пространството. Разделено е на две части.
В първата част са включени теми като „дизайн на личния бранд“, „определяне на вашата таргет група“, „изграждане на онлайн присъствие“.
Във втората се набляга на създаването на интересно съдържание за различните социални мрежи (Facebook, Instagram, LinkedIn, YouTube), и контент маркетинга.
За кого е предназначено събитието

За коучинг специалисти и обучители

Лектори

Боряна Нешева е дипломиран журналист и магистър по бизнес комуникации с опит в областта на вътрешните комуникации, в изграждането на работодателска марка.
Диляна Красимирова е дипломиран журналист и експерт в сферата на PR & Social Media с над 10 години опит в дигиталните комуникации и социалните мрежи.

Вход платен, със задължителна регистрация по е-поща на адрес office@cre8.bg.

Преференциална цена при записване до 5 март – 80 лв.
Цена при записване след 5 март – 100 лв.

Цената включва обяд и две кафе паузи. Таксата се превежда по банков път.

Обучение „Как да продаваме творчески продукт“
2019-03-16 10:00 - 15:00 | Генератор, Бул. "Черни връх" 47, източен вход, етаж 5, София
По време на обучението творците могат да се научат да ценообразуват, да привличат клиенти чрез съдържание в интернет, да изграждат комуникационна стратегия и да я прилагат успешно. С помощта на лектора Ина Тончева те могат да набележат и стратегическите цели на своя бизнес за следващите 6 месеца.
За кого е предназначено събитието

За хора на изкуството от всяка област; дизайнери; маркетолози и предприемачи, които искат да продават произведения на изкуството.

Лектор

Ина Тончева работи за Progress Telerik и V-Ray Chaos Group. Създател на сайта The Wall Today. Част от екипа на бутиково студио за осветление MAD Studio Lighting.

Вход платен, със задължителна регистрация.

Цена за един участник – 60 лв.
Цена за двама – 100 лв.

Ако имате въпроси, пишете на hello@generatorsofia.com

Семинар „Vlogging - Видеото като мощен маркетингов инструмент“
2019-03-17 09:00 - 20:00 | Networking Sofia: Premiun Coworking Spaces, Ул. Г.С. Раковски 25, София
Влогърът Трифон Михайлов щe ви въведе в създаването на видео съдържание онлайн. Той ще представи основите и концепцията на медията, ще даде съвети за заснемането с камера, при обработката на видео, споделянето, таргетирането на аудитория.
За кого е предназначено събитието

За влогъри, за маркетинг и ПР специалисти, за предприемачи

Лектор

Трифон Михайлов е предприемач и първият live streamer в България. Всеки ден в 12:15 часа предава пряко от ФБ профила си.
Вход свободен, с предварителна регистрация. Предвидено е включване на живо от обучението.

Хакатон „Идеите – Дизайн Спринт за социални предприемачи“
2019-03-23 09:00 - 18:00 | Стопански факултет на Софийски университет, бул. "Цариградско шосе" 125, бл.3, София
Участниците в събитието трябва да намерят решение на проблем в сферата на образованието и да го развият: от идея до конкретно предложение и първи прототип.
Те ще бъдат обучени по методологията Design Sprint, разработена от Google за генериране на решения при конкретни казуси.
За кого е предназначено събитието

Събитието е подходящо за социални предприемачи, които стартират нов продукт или услуга, искат да оптимизират съществуващите спрямо нуждите на потребителя.

Лектори

Екип на Гугъл и на „Обеденине идеи за България“. Научете повече подробности.

Вход платен, с предварителна регистрация.

Цена – 30 лв. за първите 10 регистрирали се.
Цена – 40 лв. за следващите.

Обучение по презентационни умения
2019-03-23 10:00 - 2019-03-24 17:00 | Зона 21, ул. Христо Белчев 3, София
Eкипът на 42 training и Форум КЛЮЧ ще представи своите знания и опит в изяви пред публика и при изработването на презентации. Лекторите ще ви покажат как да формулирате успешно посланията си, как да подбирате стратегия за изнасяне на презентацията, как да я структурирате и какви са тънкостите, за да ви запомнят. Ще развиете и умения за справяне със стреса при изяви пред публика, както и за създаване на подходящи визуализации.
За кого е предназначено събитието
За фрийлансъри, за собственици на бизнеси, за всички, на които им се налага да говорят пред публика и да участват в бизнес преговори, в медийни изяви.
Лектори

Александър Куманов и Милена Захариева – Петкова от Фондация 42

Вход платен, с предварителна регистрация.

Цена за един участник – 200 лв.
Цена за двама участника – 360 лв

Обучение „ПР стратегии за навлизане на нови пазари“
2019-04-04 19:00 - 21:00 | Campus X, бул. Александър Малинов 31, София
Eксперти в областта на маркетинга и медиите ще споделят своя опит в създаването на бранд и навлизането на нови пазари през призмата на комуникациите. Какво да направи една компания, за да я забележат медиите? Кой са най-важните неща при създаването и управлението на връзки с тях и с инфлуенсърите, когато представяте нов продукт или компания? Очаквайте отговори на тези въпроси и обсъждане на практически казуси.
За кого е предназначено събитието

За фрийлансъри – маркетинг специалисти, ПР експерти, предприемачи, блогъри.

Лектори

Преслава Цачева, ПР експерт, Александра Козбунарова, журналист, Иван Янакиев, маркетолог, Берхард Холзер. Прочетете малко повече за лекторите.

Вход безплатен, с предварителна регистрация.

Обучение Employer Branding за събития
2019-04-09 16:00 - 18:00 | Спутник, ул. Янко Сакъзов 12
Обучението за специалисти в HR сферата ви запознава с възможностите и техниките за employer branding, когато вашите клиенти участват в събития или организират срещи и форуми. То е подготвено от екипа на форума „Кариера в България. Защо не?“.
За кого е предназначено събитието

За фрийлансъри, работещи в сферата на управлението на хора, ПР и маркетинга, предприемачи.

Лектор

Теодора Добрева е мениджър проекти в Career Show, до 2018г. заема същата длъжност на Форум „Кариера в България. Защо не?“. Има опит в организирането на над 50 бизнес и кариерни събития с лектори като Брайън Трейси, Джон Шол и Саймън Хезълдейн.

Вход платен, с предварителна регистрация.

Безплатен семинар „Стартирай своята ИТ кариера като QA“
2019-04-11 19:00 - 20:00 | ул. Раковска 108, ул. Раковска 108, София
Ако планирате кариера като специалист по софтуерно тестване (QA), това е възможност да научите от първа ръка и подробно какво представлява работата на тази позиция, какво предлага трудовият пазар в ИТ сферата, как и къде можете да се обучите и да направите плавен преход към новата си професия.
За кого е предназначено събитието

За ученици, студенти, за хора, които се интересуват от кариера в ИТ сферата.

Лектор

Хюсеин Тюркмен е съосновател на център за обучение по софтуерно тестване Skillo. Работи над 10 години в ИТ индустрията и по-точно в областта на софтуерното тестване.

Вход безплатен, с предварителна регистрация. Използвайте регистрационната форма след описанието на събитието, за да се регистрирате.
